Държавен вестник, бр. 11, 2022 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  11
MSC 101/24/Доб.3 
Приложение 7, стр. 27 
I:\MEPC\101\MEPC 101- 24- Add.3.docx
 
 
4.8 
Документация, изисквана на борда на кораба, превозващ опасни товари 
4.8.1 
Всеки кораб, превозващ опасни товари в твърдо състояние в насипно състояние, 
трябва да има специален списък или манифест, съдържащ опасните товари на борда и тяхното 
местоположение, в съответствие с правило VII/7-2.2 на SOLAS. Подробен план за натоварване, 
който посочва по класове и местоположение всички опасни товари на борда, може да се 
използва вместо горепосочения специален списък или манифест. 
4.8.2 
Когато се превозват опасни товари в твърда форма в насипно състояние, на борда 
трябва да има подходящи инструкции за действия при аварийна ситуация, свързана с товарите. 
4.8.3 
Товарни кораби с брутен тонаж равен или надвишаващ 500 тона, построени на или 
след 1 септември 1984 г., и товарни кораби с тонаж, по-малък от 500 бруто тона, построени на 
или след 1 февруари 1992 г., при спазване на правило II-2/19.4 на SOLAS, трябва да имат 
документ за съответствие, когато превозват опасни товари в твърда форма в насипно 
състояние, с изключение на клас 6.2 и клас 7.
MSC 101/24/Доб.3 
Приложение 7, стр. 28 
I:\MEPC\101\MEPC 101- 24- Add.3.docx
 
Раздел 5 
 
Процедури за тримуване 
 
5.1 
Общи разпоредби за тримуване 
5.1.1 
Тримуването на товара намалява вероятността от изместването му и свежда до 
минимум постъпването на въздух в него. Навлизането на въздух в товара може да доведе до 
спонтанно нагряване. За да се сведат до минимум тези рискове, товарите трябва да се тримуват 
когато и колкото е необходимо. 
5.1.2 
Товарните пространства трябва да бъдат възможно най-пълни, без това да води до 
прекомерно натоварване на долната конструкция или на междупалубното пространство, за да 
се предотврати плъзгането на твърд насипен товар. Надлежно трябва да се взема предвид 
количеството на твърд насипен товар във всяко товарно пространство, като се отчита 
възможността за преместване и надлъжните моменти и сили на кораба. Товарът трябва да се 
разпростира възможно най-широко до границата на товарното пространство. Може да се наложи 
да се вземат предвид и ограниченията за товарене на запасния трюм, както се изисква от глава 
XII на SOLAS. 
5.1.3 
Капитанът има право да изисква товарът да бъде тримуван хоризонтално, когато има 
съмнения относно устойчивостта въз основа на наличната информация, като се вземат предвид 
характеристиките на кораба и планираното плаване. 
5.2 
Специални разпоредби за многопалубни кораби 
5.2.1 
Когато твърдият товар в насипно състояние е натоварен само в по-ниските товарни 
пространства, той трябва да бъде тримуван така, че да се изравни разпределението на масата 
върху долната конструкция. 
5.2.2 
Когато твърдите насипни товари се превозват в между палубни пространства, 
люковете на такива пространства се затварят в случаите, когато информацията за товарене 
показва неприемливо ниво на напрежение върху дънната конструкция, ако люковете бъдат 
оставени отворени. Товарът трябва да бъде тримуван хоризонтално и да бъде или разстлан от 
стена до стена, или да бъде укрепен с допълнителни надлъжни прегради с достатъчна 
здравина. Безопасната товароносимост на междупалубните пространства трябва да се спазва, 
за да се гарантира, че палубната конструкция не е претоварена. 
5.2.3 
Ако въглищните товари се превозват в междупалубни пространства, люковете на 
такива пространства се запечатват плътно, за да се предотврати преминаването на въздух през 
товара поместен в тях. 
5.3 
Специални разпоредби за свързващи насипни товари 
5.3.1 
Всички влажни товари и някои сухи притежават сцепление. За свързващи товари се 
прилагат общите разпоредби от 5.1. 
5.3.2 
Ъгълът на покой не е показател за стабилността на един свързващ насипен товар и не 
е включен в отделните таблици за свързващи товари. 
5.4 
Специални разпоредби за не-свързващи насипни товари 
5.4.1 
Не-свързващи насипни товари са товарите, изброени в параграф 1 от добавък 3, и 
всички други товари, които не са изброени в добавъка, които показват свойствата на не-
свързващ материал. 
5.4.2 
По смисъла на тримуването твърдите насипни товари могат да бъдат категоризирани 
като свързващи или не-свързващи. Ъгълът на покой е характеристика на не-свързващите 
насипни товари, която е показателна за устойчивостта на товара и е включена в отделните 
таблици за не-свързани товари. Ъгълът на покой на товарите определя кои разпоредби на този 
раздел се прилагат Методите за определяне на ъгъла на покой са дадени в раздел 6.